
Г Л А В А    П Ъ Р В А

ОБЩИ ПОЛОЖЕНИЯ
1. С този правилник се определят:

· Изискванията и нормите за безопасност на възпитанието, обучението и труда в учебното заведение;

· Лицата, организиращи, изпълняващи и контролиращи изискванията по т. 1

2. Настоящият правилник се отнася за:

· учениците, педагогическия и обслужващия персонал от училището, както и за лицата, които по различни поводи се намират в учебната сграда, училищния двор, физкултурния салон и спортните площадки;

·  при провеждане на извънкласна и извънучилищна дейност, когато учениците и ръководителите им не са на територията на Обединено училище „Христо Ботев“, с. Калугерово.

3. Правилникът се актуализира при въвеждане на нови съоръжения, учебно-технически средства, материали и вещества, при изменение на правилата, нормите и изискванията за безопасност на труда в Република България.

Р А З Д Е Л  І

ОБЛАСТ И РЕД ЗА ПРИЛАГАНЕ НА ПРАВИЛНИКА

1. За осигуряване на безопасни условия на възпитание, обучение и труд, при провеждане на възпитанието, учебната, извънкласната и извънучилищната дейност и при извършване на трудови дейности се спазват установените в Република България единни правила за безопасност на труда.

2. Отговорност за изпълнението на правилника носят училищните ръководства.

Р А З Д Е Л  ІІ

ПРАВА, ЗАДЪЛЖЕНИЯ И ОТГОВОРНОСТИ НА ДЛЪЖНОСТНИТЕ ЛИЦА И УЧАЩИТЕ СЕ ЗА ОСИГУРЯВАНЕ И СПАЗВАНЕ НА БЕЗОПАСНИ УСЛОВИЯ НА ВЪЗПИТАНИЕ, ОБУЧЕНИЕ И ТРУД

ПЕДАГОГИЧЕСКИ ПЕРСОНАЛ

1. В началото на всяка учебна година класните ръководители и учителите запознават учениците с нормите за безопасност и условията на труд в класните стаи и кабинетите.

2. При провеждане на спортни игри, походи, състезания и други извънучилищни дейности, класните ръководители и учителите задължително инструктират учениците за поведението им като състезатели, участници в похода, пешеходци или пътници в транспортните средства.

3. Списъците на учениците от групите, заминаващи на поход, екскурзия и  планът за придвижване на групата, се представят за одобрение от директора, десет дни преди мероприятието. След резолюция ръководителят да  проведе инструктаж, срещу подпис на учениците.

4. Екскурзии се провеждат само с изправни моторни превозни средства на лицензирани туроператори.

5. При организиране на походи,  по възможност не се включват хронично болни ученици. Същите могат да участват в похода след разрешение от лекар и писмено съгласие на родителите /или присъствието на родител на мероприятието/.

6. Преди провеждане на общински, регионални и национални спортни състезания, участниците – желателно е учениците да преминават през медицински преглед, под ръководството на учителите по физическо възпитание  и се застраховат.

7. Преди провеждане на лабораторни упражнения, учениците предварително се инструктират от преподавателя за безопасна работа.

8. Задължително е разглеждането на теми по безопасност на движението в часа на класа.

9. След приключването на учебните занятия, учителите задължително проверяват за забравени включени електрически уреди, учебно-технически средства и осветление.

10. Дежурните учители следят за нормалното придвижване на учениците по коридорите и стълбищата в училищната сграда и следят за поведението на същите в класните стаи, коридорите и стълбищата.

НЕПЕДАГОГИЧЕСКИ ПЕРСОНАЛ

/помощен и обслужващ персонал – работници  и служители/
1. Да спазват установената трудова, техническа и технологична дисциплина, да изпълняват трудовите си задължения точно и добросъвестно.

2. Да се явяват на работа в състояние, което им позволява да изпълняват възлаганите им задачи и да не употребяват през работно време алкохол или друго упойващо вещество.

3. Да спазват правилата за здравословни и безопасни условия на труд, безопасността на движението и противопожарната охрана.

4. Да се грижат за собствената си безопасност и безопасността на лицата, които биха могли да пострадат, при извършваната от тях работа или дейност.

5. Да поддържат реда, необходимата чистота, културна и приветлива обстановка на работното си място.

6. Да не предприемат по своя инициатива работа, с която не са запознати и която не им е възлагана.

7. Да не работят с машини, с които не са  запознати.

8. Да поддържат и повишават знанията и квалификацията си по безопасните методи на труд.

9. Периодично или за конкретен случай да се запознават с изискванията за безопасна работа, отнасящи се за работното място - машината, на която работят.

10. Имат право да откажат изпълнението или да преустановят работата, когато възникне сериозна и непосредствена опасност за живота и здравето им, като незабавно уведомят за това прекия си ръководител.

11. Имат право да откажат изпълнението на работа, за която не са инструктирани или нямат изискващата се правоспособност.

12. Чистачките задължително забърсват с влажна кърпа всяка сутрин, преди началото на учебните занятия всички чинове, маси, бюра, пейки, первази и повърхности.

13. Преди началото на учебните занятия, всички класни стаи, кабинети, учителска стая и канцеларии задължително се почистват и проветряват.

14. Класните стаи и кабинетите задължително се проветряват през голямото междучасие.

15. Класните стаи и кабинетите задължително се почистват след приключване на всяка учебна смяна – проветряват се и се забърсват с влажна кърпа.

16. Преди началото на учебните занятия, по време на отоплителния сезон, огняра всяка сутрин проверява състоянието на радиаторите в училищната сграда, а при констатирани нередности, незабавно уведомява училищното ръководство.

17. Ежедневно работникът по поддръжка и ремонт задължително проверява състоянието на вратите, прозорците, чиновете, масите, бюрата, шкафовете и осветлението. При констатиране на нередности, незабавно пристъпва към отстраняването им, като своевременно уведомява домакина  и училищното ръководство.

18. Коридорите и стълбищата в училищната сграда се забърсват от чистачите след голямото междучасие.

19. Санитарните помещения се почистват преди започване на учебните занятия.

20. Чистачите измиват прозорците всяка ваканция. Тяхното почистване се извършва след внимателното им отваряне, а също на изправни маси и стълби.

21. Качването и слизането,  при почистване на прозорците или подмяна на осветителните тела, става изключително внимателно при спазване на правилата за безопасност.

22. Училищният двор, физкултурния салон и спортните площадки се почистват всяка сутрин, след голямото междучасие  и в края на учебния процес.

23. Пердета, завеси, покривки, пътеки и килими се перат всяка ваканция.

24. По време на работа с опасни химикали, прозорците в кабинетите, класните стаи и залите задължително са отворени.

25. При подмяна на осветителните тела, ремонт на учебно-технически средства, съоръжения, машини, печки и други, те задължително се изключват от електрическата мрежа.

26. Ремонт на ел. табла се извършва само след централно изключване на ел. мрежа.

27. След приключване на учебните занятия, чистачките задължително проверяват за забравени включени електрически уреди, учебно-технически средства и осветление.

28. Обслужващият персонал изпълнява задълженията си по трудов договор и длъжностна характеристика само в работно облекло.

29. До началото на учебната година задължително се осигуряват от длъжностното лице медикаменти за долекарска помощ.

30. При пожар, земетресение, авария, стихийно бедствие и други, чистачите от първия етаж и работниците, обезпечават отварянето на вратите и изходите за евакуация на учениците.

31. За училищни нужди се закупуват или приемат като дарения само уреди, съоръжения, пособия, учебно-технически средства и други, отговарящи на БДС.

32. Забранено е запалването на събраните отпадъци и листа в училищния двор и около него.

33. През есенно-зимния сезон, стриктно да се спазва планът за работа при зимни условия – “План за осигуряване на нормален учебен процес през зимата”, с оглед на безопасните и здравословни условия на труд.

УЧЕНИЦИ

1. При придвижване от дома към училището всеки ученик се задължава стриктно да спазва правилата за движение по пътищата.

2. При пресичане на улицата срещу входа на училището, всеки ученик е длъжен да се огледа, ослуша и ако не идва превозно средство, да премине.

3. Придвижването по коридорите и стълбищата в училищната сграда става само отдясно със спокоен ход.

4. Забранява се на учениците да тичат, скачат и да се боричкат в класните стаи и училищните коридори.

5. Пет минути преди започване на часа, учениците заемат работните си места и спокойно изчакват идването на преподавателя.

6. Категорично се забранява на учениците качването по первазите на прозорците, както и катеренето по спортните съоръжения, без разрешението на преподавателя по физическо възпитание и спорт.

7. Организирането и провеждането на спортни игри и състезания в двора на училището и спортните площадки става само в присъствието на учител. Ако топката попадне на улицата, ученикът внимателно излиза на уличното платно, под наблюдението на учителя.

8. Забранява се на учениците, при отсъствие на учител да вдигат шум в класните стаи.

9. Забранява се на учениците да консумират закуски в класната стая.

10. По време на извънкласни и извънучилищни мероприятия, учениците задължително и стриктно спазват указанията на класния ръководител или учителя.

11. Забранява се на учениците да пипат и боравят с учебно-технически средства и пособия, в отсъствието на учител.

12. Категорично е забранено  на учениците да пипат счупени контакти и електрически ключове. При откриване на повредени или счупени контакти или електрически ключове, са длъжни незабавно да    уведомят класния ръководител, работник-поддръжка, учител или училищното ръководство.

Конкретни права, задължения и отговорности на длъжностните лица и учениците за осигуряване и спазване на безопасни условия на възпитание, обучение и труд са включени в раздел ПРИЛОЖЕНИЯ, както следва:

· на лицето, заемащо длъжността директор;

· на лицето, осъществяващо координация и контрол по осигуряване на безопасни условия на възпитание, обучение и труд;

· на лицето, заемащо длъжността учител/ръководител/ при обучението в кабинет /лаборатория/;

· на учител по физическо възпитание;

· на учениците по време на провеждане на практическо занятие в кабинет /лаборатория/;

Г Л А В А   В Т О Р А
УСЛОВИЯ, ИЗИСКВАНИЯ И ПРАВИЛА ЗА БЕЗОПАСНО И ЗДРАВОСЛОВНО ПРОВЕЖДАНЕ НА ВЪЗПИТАНИЕТО, ОБУЧЕНИЕТО И ТРУДОВАТА ДЕЙНОСТ

ОБЩИ ПОЛОЖЕНИЯ

1. Работникът или служителят е длъжен да спазва правилата за здравословни и безопасни условия на труд при изпълнение на работата, за която се е уговорил.

2. Правилата за осигуряване на здравословни и безопасни условия на труд за специфични производства и дейности, както и за отделни машини, съоръжения и работни места, се разработват и утвърждават от работодателя. Те не могат да противоречат на нормативните изисквания и се обявяват по подходящ начин на работните места.

3. Лица, без необходимите знания и умения, предвидени в правилата за осигуряване на здравословни и безопасни условия на труд, не се допускат на работа.

4. При нарушаване на правилата за осигуряване на здравословни и безопасни условия на труд се носи отговорност.

5. Работодателят има право да налага дисциплинарни наказания за неспазване правилата за здравословни и безопасни условия на труд.

6. Учителят по физическо възпитание и спорт  подготвя списък с подлежащи на ремонт спортни уреди и пособия във физкултурния салон и училищния двор – спортните площадки: шведска стена, греда, успоредки, кон, кози, трамплини, въжета, халки, баскетболни кошове, оградна мрежа на волейболните игрища, футболните врати и други, които не са изправни и го представят на училищното ръководство.

7. Уредите да бъдат здрави и неподвижно закрепени.

8. Не се допуска игра на уреди, които са физически износени и крият опасност от нараняване.

9. Баскетболните табла, хандбалните врати, волейболните колони и други да бъдат закрепени здраво или стабилизирани с тежести.

10. При изпълнение на физически упражнения, особено на тези от по-сложен характер, да се съблюдават изискванията за помощ и пазене на учениците, от страна на учителя.

11. Спортните уреди във физкултурния салон, при ползване задължително да се обезопасят с постелки.

12. Забранява се влизането във физкултурния салон без присъствието на учител,  качването и ползването на спортните уреди по време на учебен час от повече от един ученик, както и катеренето или висенето на баскетболните табла или рингове, футболни врати и по оградната мрежа на волейболните игрища.

13. Спортни уреди и пособия да не се използват преди учителят да е разрешил работа с тях, а при работа с гюлета, гирички, топки, тояжки и други, задължително да се спазват указанията на учителя за безопасността на всички ученици.

14. В часовете по физическо възпитание и спорт, учениците са длъжни да бъдат в спортен екип и със спортни обувки /гуменки, кецове, маратонки/, съобразно изискванията на учителя. Не се разрешава в часовете носенето на маникюри, обици, накити, часовници, които могат да бъдат опасни за ученика и околните, при изпълнението на физическите упражнения, както и ползването на различни предмети и пособия, които не са изискани от учителя и пречат за нормалното провеждане на часа.

15. Учителят по физическо възпитание и спорт трябва да осигури добро предварително разгряване, с цел въвеждане на организма за предстояща работа и предотвратяване опасността от травми.

16. Организацията, редът и дисциплината, по време на занятията е задължение на всеки участник в учебния процес.

17. Учителят по физическо възпитание не носи отговорност за травми и наранявания по време на междучасията и при неспазване на указанията за безопасност.

18. В началото на всяка учебна година, класните ръководители по време на провеждане на първия час на класа, запознават учениците с настоящия правилник, а учителите при провеждане на първото занятие инструктират учениците, във връзка с изискванията за безопасност при ползване на машини, уреди, съоръжения, физкултурни пособия и други.

19. До началото на всяка учебна година, задължително се отремонтират или бракуват всички машини, уреди, съоръжения, учебно-технически средства и пособия, които не отговарят на условията за безопасност. 

20. Задължително е спазването на изготвения план за работа при зимни условия, като своевременно в началото на зимния сезон се осигуряват необходимите противопожарни средства, сол, пясък, луга, лопати и кирки.

21. При извършване на ремонтни дейности в училищната сграда, директорът издава заповед за стриктно спазване правилата за безопасност до неговото приключване.

22. При станала злополука, незабавно се уведомява медицинския специалист, училищното ръководство и родителите на ученика или близките на служителя или работника.

23. Дежурните учители за деня извършват превантивен контрол по спазване на правилата за безопасност. При нарушаването им от ученици, незабавно уведомяват класния ръководител и училищното ръководство.

24. Не се възлага изпълнението на заваръчни работи и не се назначават като заварчици лица, които нямат свидетелство за правоспособност за съответната професия и специализация, както и необходимата степен на правоспособност.

25. Забранено е да се извършват електрозаварки на открито, по време на дъжд или гръмотевици.

26. При прекъсване на работа, електроженният апарат да не се оставя под напрежение.

27. Забранено е инсталирането на електрозаваръчните кабели, съвместно с газозаваръчните маркучи и тръбопроводи.

РАЗДЕЛ  І

Изисквания към машини, съоръжения и работни места 

1. Да се извършва от помощния персонал навременно и редовно почистване и измиване на физкултурния салон, съблекални и спортни площадки.

2. Във физкултурния салон се влиза организирано и с чисто игрално облекло.

3. Преди започването на учебния час по физическо възпитание се забранява разместването и изнасянето на спортния инвентар и ползването му без разрешението от учителя.

4. Кабинетите и лабораториите по химия, физика и други / при наличие на такива/, трябва да имат в непосредствено съседство хранилище.

5. Задължително е спазването на изискванията на ПБТ и инструкциите за безопасна работа, с които учениците трябва да бъдат запознати.

6. Всички учебно-технически средства да се използват по своето предназначение и съобразно изискванията по БХТ.

Електрообзавеждане и електробезопасност

1. Електрическите уредби, съоръжения, инсталации и съставящите ги елементи по устройство и изпълнение да отговарят на изискванията на Правилника за устройството на електрическите уредби, на стандартизационните документи, както и да са съобразени със специфичните условия на експлоатация и изисквания за поддържане и ремонт.

2. При необходимост да се вземат допълнителни технически и организационни мерки, включително и използване на средства за индивидуална защита.

3. Състоянието на изолацията и сигурността на електро-обезопасяването трябва да бъдат проверявани преди започване на работа.

4. Включването и изключването на напрежението за електроконсуматорите в работилниците и лабораториите трябва да се извършва от централното табло.

5. Подвижните и преносими машини и приспособления да се пренасят след изключването им от електрическата мрежа и напълно спрял двигател. Да се пускат в движение, само когато са здраво захванати.

6. Забранено е на учениците да пипат и извършват поправки и ремонт по ел. инсталациите.

7. Забранява се полагането на захранващ кабел върху и под строителни материали, обзавеждане, по проходи, пътеки, пътища и други места, където е възможно увреждането му.

8. Забранено е използването на земята като фазов или нулев проводник в електрическите уредби с напрежение до 1000 волта.

9. Не се допуска работа с неизправни електрически щепселни съединения, ключове, шнурове и кабели.

10. Обслужването и поддържането на електрическите уредби, съоръжения, инсталации и ел. проводи се извършва от лица с необходимата техническа правоспособност, притежаващи изискваната квалификационна група и да са медицински освидетелствани.

11. Спазването на изискванията, включени в правилника за безопасност на труда, е задължително.

Естествено и изкуствено осветление

1. Всички помещения, независимо от времето на пребиваване в тях, трябва да бъдат осигурени с естествено осветление.

2. Помещенията, в които е обективно доказана невъзможността да се осигурят нормите за естествено осветление, трябва да се осветяват през деня със смесено осветление.

Шум и вибрации

1. Да се спазват допустимите стойности на нивата на шума.

2. При обучение на ученици до 15-годишна възраст не се допуска пребиваването им на места, където звуковото ниво на шума превишава 70 ДБ “А”.

Вредни вещества

1. Да се съхраняват с голяма отговорност в отделни специални за целта помещения, снабдени със стелажи, съдове за дозиране, негорими шкафове, съоръжения за преливане, вентилация, подходящ начин за отопляване, противопожарно обзавеждане с инвентар, приспособления за промиване на очите, аптечка с медикаменти за първа помощ и други.

2. Работещите с тях да са запознати с техните свойства и правилата за работа, като се подлагат на специален инструктаж.

3. Забранява се пренасянето на вредни вещества в счупени съдове или повредени опаковки.

4. При разливане на вредно вещество, същото да се почиства по безопасен начин, а след почистване задължително и промиване на замърсеното място с вода.

5. Забранява се изхвърляне в канализацията на отработени разтвори, съдържащи отровни вещества, разяждащи химикали и други подобни.

6. Забранява се на младежите и девойките до 18-годишна възраст да работят или да престояват при наличието на вредни вещества във въздуха над пределно допустимите концентрации.

Физическо натоварване

1. Забранено е вдигане и пренасяне на тежести от учениците.

2. Забранена е работа, свързана с пренасяне на тежести над посочените норми за физическо натоварване на работниците.

3. Пренасянето на един и същи товар от двама ученика едновременно се допуска при условие, че теглото му не надвишава два пъти нормата за съответния пол и възраст.

Санитарно-битово осигуряване

1. Територията на училището и дворните площи да се поддържат чисти, а отпадъците да се събират на определените за целта места. 

2. Да се поддържат в добър вид съблекалните,  помещенията за почивка, тоалетните и в изправност шкафчетата,  бойлерите и други.

3. Да се спазва от всички педагогически и непедагогически персонал  ученици, въведеният режим за труд и почивка.

Водоснабдяване и канализация

1. Училищната сграда да бъде осигурена с необходимите количества вода за хигиенно-санитарни, питейно-битови и противопожарни нужди.

2. Да се поддържа в изправност водопроводната инсталация и канализационната тръба.

РАЗДЕЛ   ІІ

Противопожарна охрана

Създаване на условия за недопускане на пожари
1. Да се извършва постоянен контрол по ползването на електронагревателните и отоплителните уреди. При спиране на електрическия ток да се ползват само електрически.

2. Отоплителните уреди да бъдат монтирани правилно и безопасно.

3. Леснозапалимите течности да се съхраняват в метални шкафове.

4. В коридорите и стълбищата да не се съхраняват маси, чинове или друг инвентар.

5. Изходите за евакуация да се поддържат годни за използване при евакуация

6. В избените помещения да не се складират леснозапалими материали или да бъдат заключени и да няма свободен достъп до тях.

7. Противопожарните уреди и съоръжения да се поддържат в изправност и годност за използване.

8. Да се спазват най-строго изискванията за пожарна безопасност, при извършване на заваръчни и други огневи дейности.

Летни лагери и почивни станции за деца и ученици
1. Летните лагери и почивните станции за учениците  трябва да бъдат осигурени със средства за гасене на пожари и телефонна връзка.

2. Забранено е настаняването на ученици в сгради, неосигурени с вода за гасене на пожар.

3. Сградите по възможност да бъдат негорими, а дървените не по-високи от един етаж.

4. Сградите да имат най-малко два изхода, водещи непосредствено навън.

5. В горими сгради се допуска настаняване до 50 лица.

6. Забранено е устройването на кухни и перални помещения в дървени сгради, заемани от учениците, както и настаняването на персонал, устройване на складове, работилници и други подобни в сгради, където са настанени ученици.

7. В помещения, заети от учащи се и в близост до тях е забранено палене на огън и ползване на открити огнеизточници.

8. Обслужващият персонал да бъде запознат с правилата за противопожарна охрана и начините за ползване на наличните средства за гасене на пожар.

Противопожарни изисквания при провеждане на масови мероприятия – тържества, вечери и други

1. Помещенията за масово събиране на хора в учебното заведение са - фоайе, физкултурен салон, стол, учителска стая.

2. Не се допуска употребата на синтетични материали за облицовка на стени и тавани.

3. За провеждане на масово мероприятие трябва да бъдат осигурени всички необходими средства за пожарогасене.

4. През време на масовото мероприятие при учениците трябва да присъства представител на училищното ръководство, който да следи и отговаря за спазване на всички правила по противопожарната охрана.

5. При провеждане на масовото мероприятие е забранено:

· осъществяване на светлинни ефекти с използване на химически и други вещества, които могат да причинят пожар;

· да се гаси напълно светлината в помещението;

· разполагане на маси, столове и други предмети в помещението по начин, който ще затрудни бързото му напускане от присъстващите.

6. Украсата с електрически илюминации да се извършва само от правоспособен електротехник, който да спази всички изисквания за електро  и пожаробезопасност.

Работно облекло и предпазни средства
1. Предпазните средства и работното облекло се осигуряват, съгласно реда и изискванията, определени в нормативните актове и се ползват само по предназначението им в работно време.

2. Изготвя се и се утвърждава списък на длъжностите, за които са необходими предпазни средства и работно облекло, като се определя видът, срокът на износването и условията на използването им.

3. Разходите по доставката и поддържането на работното облекло и предпазните средства са за сметка на работодателя и от бюджета на учебното заведение.

Дейност в случай на пожар, авария или природно бедствие

1. Да не се допуска паника и да се действа организирано и уверено.

2. При усещане на първите признаци на земетресение да не се напуска сграда самостоятелно от ученици или учители.

3. Да се заемат местата до вътрешните стени или коридорите, които са сравнително по-устойчиви на въздействието.

4. След преминаване на първия трус незабавно да се изключат отоплителните и нагревателните уреди в класните стаи, канцелариите, коридорите, работилниците, кабинетите, лабораториите и други.

5. След преминаване на първия трус, под ръководството на учителите организирано, при спазване на плана за евакуация да се напуснат класните стаи.

6. Да се слиза само по стълбищата.

7. След напускане на сградата да не се застава на разстояние, по-малко от височината й.

8. Задължително е спазването от всички – трудов колектив и ученици на противопожарната наредба, утвърдена от директора.

9. При възникване на пожар е необходимо да се уведомят незабавно органите на противопожарната охрана, като се посочи и адреса на училището.

10. Да се започне незабавно гасене на пожара с наличните противопожарни съоръжения.

11. Организирано и без паника да се евакуират учениците, съгласно плана за евакуация и конкретната пожарна обстановка.

12. Задимен участък да се преминава с поставена на дихателните органи мокра кърпа.

13. Директорът на училището и учителите напускат последни училищната сграда, след извеждане на всички ученици.

14. При разрастване на пожара да се вземат мерки за спасяване на ценно имущество и документация.

15. При пристигане на противопожарните коли да се информират служителите на ПБЗН за следното:

· има ли ученици, неизведени от класните стаи и къде;

· кои помещения са обхванати от огъня и къде се разпространява;

· местата за съхраняване на леснозапалими течности, документация, ценно имущество и други

РАЗДЕЛ   ​​​III
Правила и изисквания за безопасна работа в учебните кабинети и лаборатории 


Училищният директор утвърждава разработените правила за безопасна работа в учебните кабинети и лаборатории

Безопасна работа в учебните кабинети и лаборатории – общи изисквания

Кабинет по природни науки

1. Учениците да бъдат запознати с несъвместимостта на химическите вещества.

2. На шкафовете, в които се съхраняват отровни, самозапалващи се, взривни, радиоактивни и други вещества, да се поставят знаци по БДС за опасност.

3. Във всяка химическа лаборатория трябва да бъде монтирана общообменна вентилация.

4. Отровните вещества да се съхраняват в добре затворени съдове и специални шкафове, които се заключват с надписи и знаци “отрова”. Леснолетливите течности да се съхраняват на хладно и тъмно място.

5. Забранено е оставянето на химически вещества без етикет.

6. Да се спазват от учителя нормативите за допустимото количество опасни и отровни за здравето вещества.

Г Л А В А  Т Р Е Т А
ИНСТРУКТАЖИ И ОБУЧЕНИЯ ПО БЕЗОПАСНОСТТА, ХИГИЕНАТА НА ТРУДА И ПРОТИВОПОЖАРНАТА ОХРАНА

1. Училищният директор задължително с писмена заповед създава организация за цялостното провеждане на видовете инструктажи, техният обхват, продължителност, тематика и програми, както и длъжностните лица, които ще ги провеждат.

2. Инструктажи за осигуряване на безопасни условия за възпитание, обучение и труд се провеждат от учители и от оторизирани лица, както и когато ученици, педагогически и непедагогически персонал, когато извършват самостоятелно или съвместно следните дейности: ремонт, монтаж и демонтаж на машини, апарати и съоръжения, инсталации, строителни, транспортни и товарни дейности

3. С всички работници, служители и ученици да се проведат инструктажи за безопасни условия на възпитание, обучение и труд и безопасните методи на работа.

4. Не се допускат на работа лица, които не са инструктирани.

5. Контролът по спазването на изискванията за организацията, реда и условията за провеждане на документиране на видовете инструктажи се осъществява от училищния директор.
6. В края на учебната година педагогическият съвет или съответният орган за управление на обслужващото звено анализира безопасността на възпитанието, обучението и труда и предприема мерки за подобряването й.
Г Л А В А  Ч Е Т В Ъ Р Т А
ТРУДОВИ ЗЛОПОЛУКИ
1. За трудови злополуки се считат всички травматични увреждания, станали по време и във връзка или по повод на извършваната работа, като и всяко увреждане на здравословното състояние, настъпило в резултат на изпълняваните трудови задължения.

2. Регистрират се всички трудови злополуки, които са станали с работници или служители и са предизвикали загубване на работоспособност за един или повече дни.

3. За всяка трудова злополука самият пострадал или най-близкият свидетел на злополуката, незабавно уведомява училищния директор.

4. Трудовата злополука се установява от директора на учебното заведение с акт в тридневен срок, считано от деня на злополуката, а професионалното заболяване – в тридневен срок от неговото констатиране от съответните здравни органи.

5. Директорът на учебното заведение организира регистрирането, отчитането и анализирането на трудовите злополуки и професионалните заболявания по установения в Република България ред.

6. Училищният директор незабавно уведомява регионалните управления на Министерството на образованието и науката, регионалните инспекции по труда, органите на Министерството на вътрешните работи, прокуратурата и Гражданска защита в случаите на тежки или със смъртен изход злополуки и на тежки аварии.

7. Мерки за предотвратяване на трудовите злополуки и на общите и професионалните заболявания се вземат от училищния директор.

Г Л А В А    П Е Т А

ДОЛЕКАРСКА ПОМОЩ
1. Да се ползват правилата, предназначени за обучение на работниците и служителите за оказване на първа долекарска помощ,  при увреждане здравето на хора при трудовата им дейност, утвърдени от министъра на здравеопазването и министъра на труда и социалните грижи.

2. Спазването на Правилата за оказване на първа долекарска помощ е задължително.

3. При изпадане на ученици в гърч, да се запази спокойствие, да се постави детето далеч от остри и горещи предмети, да се разхлабят пристягащите дрехи, да се постави тялото в странично положение и да се повика веднага училищният лекар или медицинското лице, обслужващо училището. Да не се правят опит за ограничаване на гърчовите движения и свестяване/пръскане с вода и изкуствено дишане, които влошават състоянието на детето/, да се изнесе на свеж въздух пострадалият и да не се дават течности и вода през устата.

4. При колапс да се напляска лицето и да се напръска с вода, да се дадат тонизиращи напитки или вода.

5. При травматизъм да се направи компресивна превръзка, при счупване на крайник или открита фрактура да не се предприема нищо. При падане, пострадалият се оставя на мястото на произшествието до идването на медицинския специалист, като се отстраняват наблюдателите и се оставят само двама преки свидетели на произшествието.

6. При повръщане да не се дават вода или течности през устата.

7. При удар от електрически ток, да се освободи пострадалият от проводника при сигурни предпазни мерки – с дървен предмет. Пострадалият да се постави на пода с обърната настрани глава без възглавница и да се започне външен сърдечен масаж, след което вдишване уста в уста или уста в нос. Да се повика специализирана реанимационна линейка.

ГЛАВА ШЕСТА
РАБОТА В УСЛОВИЯ ПО ВРЕМЕ НА ЕПИДЕМИЧНА ОБСТАНОВКА 
I . УЧИТЕЛИ

1. Всички учители в началото на всеки учебен час да напомнят на учениците за стриктно спазване на личната хигиена /да се мият по-често ръцете, да не се разменят храни и напитки, да използват само лични пособия, да се избягва пряк досег помежду си/.

2. Да инструктират учениците за безопасно ползване на дезинфектантите. 

3. При поява на неразположение от ученик, същият се изпраща в медицинския кабинет в училище и се уведомяват родителите и личния лекар, за да предприемат мерки за осигуряване на здравни грижи за детето.

4. Стриктно да се прилагат и спазват мерките за намаляване на рисковете от предаване на инфекцията- задължителни и препоръчителни.

5. Спазване на общите здравни мерки.

6. Носене на лични предпазни средства (маски или шлемове).Носенето на маска или шлем е задължително:

· в общите закрити части на учебната сграда - преддверие, фоайета, стълбища,

· коридори, санитарни възли, медицински кабинет, учителска стая, бюфет и

· столова (освен при хранене) – за всички ученици, учители, в т.ч. от външните за

· институцията лица;

· в класните стаи и другите учебни помещения (бази за учебно-практическо обучение, кабинети, физкултурен салон) – от учителите, които преподават на ученици от повече от една паралелка/клас/етап, в зависимост от прилагания в училището модел на дистанциране (между паралелки/класове/етапи). При учители, които преподават само в една паралелка носенето на защитна маска/шлем е по тяхно желание;

7. Засилена лична хигиена и условия за това:

· Създаване на навици за миене на ръцете с течен сапун и топла вода след посещение

на тоалетната, преди хранене, след отдих на открито/физическа култура, при кихане и кашляне.

· Правилно използване на дезинфектант за ръце, който се нанася върху чисти ръце.

· Елиминиране на вредни навици, свързани с докосване на лицето, носа, устата и

   очите.

· Определяне от директора на лице, отговорно за организация и спазване на правилата във връзка с епидемията.

· Разпределяне на отговорностите в училищния екип и задълженията на останалия

персонал, в т.ч. и графици за дежурства.

8. Максимално ограничаване на контактите между ученици от различни паралелки при осъществяване на заниманията по интереси.

9. Провеждане на периодични разговори/беседи в рамките на 5-10 минути,

съобразени с възрастовите особености на учениците, за правилата, личната отговорност и живота на всеки един от нас в условията на ЕПИДЕМИЧНА ОБСТАНОВКА ( COVID-19 ). 

10. Напомняне на децата да докосват по-малко предмети в класната стая

и в останалите помещения, както и да не споделят храни и напитки.

11. Даване на личен пример на учениците от педагогическите специалисти.

12.  Поставяне на видно място – в коридори/класни стаи/столове/тоалетни

информационни материали (плакати) за правилна хигиена на ръцете, спазване на физическа дистанция, респираторен етикет, носене на защитни маски.

II. УЧЕНИЦИ

1. Спазване на общите здравни мерки.

2. Носене на лични предпазни средства (маски или шлемове).

Носенето на маска или шлем е задължително:

· в общите закрити части на учебната сграда - преддверие, фоайета, стълбища,

коридори, санитарни възли, медицински кабинет, учителска стая, бюфет и

столова (освен при хранене) – за всички ученици;

· Носенето на маска или шлем в класната стая от учениците е по желание.

Горните правила за носене на маски и шлемове са съгласно действащи здравни правила

общо за страната и избрания модел за ограничаване на взаимодействието между

паралелките. Същите могат да се променят при промяна на общите правила от министъра на здравеопазването.

· Маските за учениците се осигуряват от децата, респ. техните родители. Училищата осигуряват маски в случаите, когато учениците нямат такива или не са подходящи за ползване, а за учителите - маски или шлемове.

· Защитната маска трябва да покрива изцяло носа и устата;

· Преди поставяне на маската ръцете се измиват с вода и сапун или се обтриват с дезинфектант за ръце;

· защитната маска се сваля, като се хващат връзките и се избягва докосването на предната част;

· След сваляне на маската ръцете се измиват с вода и сапун или се обтриват с дезинфектант за ръце;

· Защитната маска за еднократна употреба се изхвърля веднага след сваляне;

· Защитната маска се сменя с нова веднага щом се навлажни;

3. Учениците са длъжни да спазват необходимата дистанция помежду си при посещение на санитарните помещения(влизат само по двама),по време на междучасията и организирания отдих;

4.  Да не споделят общи предмети или храна;

5. Да спазват необходимата дистанция в столовата по време на хранене;

6. При евентуално неразположение да уведомят своевременно учител, медицинското лице или родител(ако неразположението е усетено в домашна среда);

7. Стриктно спазване на лична хигиена.

· Старателно измиване на ръцете:

· когато са видимо замърсени;

· след кихане или кашляне;

· преди, по време и след приготвяне на храна;

· преди хранене;

· след ползване на тоалетна;

· при непосредствена грижа за болен.

Ръцете се мият 20 секунди със сапун.

· При невъзможност за измиване, се използва дезинфектант за ръце с вирусоцидно или частично вирусоцидно действие за обтриване на сухи ръце, като се обръща специално внимание на палците, между пръстите, върховете на пръстите, гърба на дланите;

Ръцете се оставят да изсъхнат след необходимото време за контакт за обработване на кожата, посочено на етикета на дезинфектанта.

III. ОБСЛУЖВАЩ ПЕРСОНАЛ

1. Задължения на помощно – обслужващия персонал /хигиенисти/:

· Стриктно спазване на алгоритъма на дезинфекционните мероприятия на помещенията;
· Ежедневна периодична дезинфекция на критичните точки в училищната сграда: подови покрития, бюра, чинове, дръжки на врати и прозорци, ключове за осветление,парапети, тоалетни, мивки, кранове и много други често докосвани с ръце повърхности;
· При наличие на потвърден случай на коронавирус се извършва почистване и дезинфекция на повърхности, които са били в контакт със заболялото лице, помещението и общите части;
2. Начин на приложение на дезинфектантите
· Дезинфектантите могат да бъдат готови за употреба и директно да се нанасят върху повърхностите или такива, от  които се приготвят разтвори преди употреба;
· Третират се всички малки повърхности- дръжки,бутони,клавиатури, бюра и др.;
· Препоръчително е използване на дезинфектант под формата на спрей;
· Повърхностите се напръскват със спрея или се обтриват с чиста кърпа, предварително напоена със разтвора за дезинфекция;
· Малките повърхности могат да се обтриват  и с дезинфекциращи мокри кърпи, като същите се събират и изхвърлят съгласно указанията на производителя;
· Дезинфектантите, предназначени за големи повърхности могат да се използват под формата на концентрат, от който да се приготви работен разтвор или да е готов за директна употреба.
· Стриктно да се спазват посочените на етикета разходна норма и време на въздействие;
· Стриктно да се спазват специфичните изисквания за проветряване на помещението, последващо забърсване или изплакване на повърхностите с питейна вода, време на достъп на хора до третираните повърхности и др.
IV. ХИГИЕНИСТКИ В СТОЛОВАТА.

1. Ежедневно да се дезинфекцират подовете и повърхностите във всички помещения на кухнята и столовата, задължително най-малко два пъти на смяна.

2. Бравите на столовата и кухнята да се дезинфекцират след всяко осъществено хранене .

3. Стриктно да се почистват и стерилизират приборите и посудата за хранене.

4. Не се допускат в кухнята външни лица, учители, родители и др.лица, които не са пряко свързани с дейността на училищния стол. Стриктно спазват разпоредбите и изискванията на РЗИ.

5. Стриктно да следят за спазване на мерките за сигурност от учениците по време на храненията (закуска и обяд)

6. Носене на лични предпазни средства (маски или шлемове).

Носенето на маска или шлем е задължително:

- в общите закрити части на учебната сграда - преддверие, фоайета, стълбища,

коридори, санитарни възли, медицински кабинет, учителска стая,столова (освен при хранене) – за всички ученици, учители, в т.ч. от външните за

институцията лица;
V. МЕДИЦИНСКО ЛИЦЕ

1. Следи за проявени признаци на неразположения у ученици, като същите се настаняват в медицинския кабинет и се уведомят родителите. 

2. Инструктира и осъществява контрол над хигиенистите и служителите в училищния стол.

3. Медицинското лице съдейства на обслужващия персонал при поддържане на хигиената в помещенията и спазване на указанията на Министерството на здравеопазването. Взема участие при дезинфекцирането на чиновете и бравите на класните стаи след голямото междучасие.

4. Изисква от родителите информация за здравословното състояние на учениците.

5. Поддържа постоянна връзка с лекуващите лекари на учениците и изисква документ за здравословното им състояние.

6. Да се запознае и да следи за стриктно спазване на насоките за работа в системата на училищното образование през учебната 2025/2026 година в условията на COVID-19.

7. Да се запознае със списъка на заболявания при деца, при които се препоръчва различна от дневната форма на обучение, поради установен по-висок риск от СOVID-19, който е поместен в Насоките за работа в системата на училищното образование през учебната 2025/2026 година в условията на COVID-19.

8. Носене на лични предпазни средства (маски или шлемове).

9. Носенето на маска или шлем е задължително:

10. в общите закрити части на учебната сграда - преддверие,фоайета, стълбища,коридори, санитарни възли, медицински кабинет, учителска стая и столова (освен при хранене) – за всички ученици, учители, в т.ч. от външните за институцията лица;

ПРЕХОДНИ И ЗАКЛЮЧИТЕЛНИ РАЗПОРЕДБИ

1. Настоящият правилник влиза в сила от началото на учебната 2025/2026 година.

2. За осигуряване на безопасни условия за възпитание, обучение и труд в учебното заведение е задължително спазването на настоящия правилник, както и на Наредба № 7 от 23.09.99 г. за минималните изисквания за здравословни и безопасни условия на труд на работните места и при изпълнение на работното оборудване.

3. Контролът по спазването на правилника се осъществява от директора на учебното заведение.
ПРИЛОЖЕНИЕ № 1
ДИРЕКТОР

1. Отговаря за цялостното изпълнение на изискванията за безопасни условия на възпитание, обучение и труд в учебното заведение по действащите нормативни документи.

2. Утвърждава Правилника за осигуряване на безопасни условия на възпитание, обучение и труд на учебното заведение, което ръководи.

3. Създава условия за опазване на живот, предпазване от рискове и укрепване здравето на учащите се.

4. Назначава длъжностно лице с подходящо образование и подготовка за осъществяване на координация и контрол по осигуряване на безопасни условия на възпитание, обучение и труд.

5. Осигурява подходящи помещения за учебни кабинет, работилници и не допуска използването на неподходящи тавански, избени и студени помещения за подобни цели.

6. Не работят “с”  “или” при опасни и вредни за здравето и живота машини, съоръжения, течности, газове, стопени метали, нажежени предмети и други подобни.

7. Осигурява своевременно съставяне на акт за трудова злополука или професионално заболяване, както и разследване на причините, довели до това. Незабавно уведомява РУО на МОН, регионалната инспекция по труда, органите на МВР, прокуратурата и гражданската защита в случаите на тежки или със смъртен изход злополуки и на тежки аварии.

8. Осъществява взаимодействие и координация с органите на МТСГ, МЗ, МВР, МОС и местните органи на държавната власт в дейността си по осигуряване на безопасни условия на възпитание, обучение и труд.

9. Отговаря за пожарообезопасяването чрез спазване на действащите норми, правилници, наредби и предписания. Осигурява необходимото противопожарно оборудване и мястото за разполагането му.

10. Съгласувано с противопожарните органи определя пътищата за евакуация на учащите и други служители и работници.

11. Подпомага организирането на евакуация на учащите и трудовия колектив през учебната година и контролира нейното изпълнение.

12. Извършва контрол при сключване на трудов договор за спазване на изискванията за правоспособност и квалификация.

13. Проявява специална грижа и внимание към определени категории трудещи се – младежи, жени, лица с намалена трудоспособност и други. Осигурява снабдяването с работно облекло и при необходимост лични предпазни средства на работниците и служителите.

14. Директорът на просветното звено организира регистрирането, отчитането и анализирането на злополуките и професионалните заболявания по установения в Република България ред.

ПРИЛОЖЕНИЕ № 2
ПРЕДСЕДАТЕЛ НА КОМИСИЯТА ПО БУОВТ
1. Осъществява от името на директора координация в работата за осигуряване на безопасни и здравословни условия на труд за щатния персонал и учениците, за предпазване от рискове и укрепване здравето на децата.

2. Провежда начален инструктаж по БХТ и ПО с:

а/ всички новопостъпващи в учебното заведение служители и работници преди допускането им до работа;

б/ всички учащи ежегодно със започване на учебната година;

3. Организира и участва в разработването на инструкция за безопасна работа в помещенията – работилници, кабинети,  отделни машини, съоръжения, инструменти и други.

4. Участва заедно с медицинската сестра в извършването на периодичен контрол за санитарно-хигиенното състояние във всички помещения, отделни работни места и района на училището.

5. Съхранява ревизионната книга за вписване на констатации и предписания на контролните органи по охрана на труда.

6. Разследва заедно с директора причините за станалите трудови злополуки и води книгата за регистриране на актовете за тях. Участва задължително при разследване на аварии, пожари, смъртни и тежки злополуки.

7. Участва в проверките, извършвани от контролните органи на Главна инспекция по труда и други държавни органи, осъществяващи общ или специализиран контрол по трудовото законодателство.

8. Извършва самостоятелно проверки по БХТ и ПО на всички работни места /работилници, кабинети, лаборатории/.

9. Периодично информира директора за състоянието на условията на възпитание, обучение и труд в просветното звено и за хода на изпълнението на поставени задачи, заповеди и предписания.

10. Дава предложения за подобряване условията на труд.

11. Следи за изправността на противопожарните съоръжения.

ПРИЛОЖЕНИЕ № 3

Учител /ръководител/ при обучението в кабинет /лаборатория/

1. В началото на срока, преди започване на обучението в кабинета /лабораторията/, учителят да проведе по утвърдената програма необходимия инструктаж по БХТ и ПО с учениците и да го регистрира в книгата за инструктажа, като попълва пълно и точно всички графи. В 

2. инструктажа особено внимание да обръща на поведението, което трябва да се спазва по време на работата в кабинета.

3. Да запознава учениците с възможните последици, в случай на неспазване изискванията за безопасност или работа с неизправни уреди.

4. Да обучава учениците на правилно и безопасно провеждане на практическите занятия /опитите/. Да дава ясни и недвусмислени указания и нареждания за безопасна работа в кабинета.

5. Преди започване на занятие, свързано с опити, предварително да попълни всичко необходимо в работната тетрадка за инструктаж по  БХТ и ПО. Да провери състоянието и да подготви уредите, материалите, приборите, работните места, предпазните средства и всичко друго, необходимо за безопасна работа. В самото начало на учебния час да направи необходимия инструктаж на учениците /по въпросите, отразени в работната тетрадка/ за правилно и безопасно провеждане на опитите.

6. През време на работа в кабинета да наблюдава и следи постоянно за действията на учениците и състоянието на ползваните уреди и материали. При забелязване на неизправности в уредите, незабавно да ги изключва от действие. При неспазване на изискванията за безопасност от страна на учениците, да взема съответни мерки, включително и отстраняване от дейност.

7. Да създава навици в учениците сами, преди започване /и през време/ на работата, внимателно да оглеждат състоянието на ползваните уреди, химикали и друго обзавеждане, което ползват. При забелязване на нередности незабавно да уведомяват.

8. Отговаря за безопасното протичане на лабораторните занятия.

9. Да включва и изключва напрежението за работните ел. табла и контакти само след съблюдаване на мерките за сигурност.

10. Да не допуска оставане на ученици в кабинета без присъствие на учител.

11. При злополука да взема спешно необходимите мерки за оказване на медицинска помощ и да съобщава за това на директора на просветното звено.

ПРИЛОЖЕНИЕ № 4
Ученици по време на провеждане на практическо занятие в кабинет /лаборатория/

1. Да изслушват внимателно инструктажа от учителя /ръководителя/ за правилното и безопасно провеждане на практическото занятие /опитите/ и поведението, което трябва да се спазва.

2. Дежурният или отговорникът на групата да се разписва в работна тетрадка за инструктажа по БХТ и ПО, с което удостоверява, че групата е запозната с правилата и изискванията за безопасност и че се задължават най-стриктно да ги спазват.

3. Да ползват задължително необходимото за провеждане на опита обикновено и специално работно облекло и ЛПС, каквито се изискват.

4. Преди да напуснат кабинета, да предадат на преподавателя всички ползвани материали и уреди и да почистят работните си места.

5. При злополука заедно с ръководителя, веднага да вземат мерки за оказване на необходимата помощ на пострадалия.

6. На учениците строго е забранено:

а/самоволно да извършват дейност, която не е свързана с провежданото учебно занятие;

б/да извършват поправки на електрически уреди, инструменти, инсталации, съоръжения, приспособления и други;

в/да разхвърлят безразборно предмети около работното място.

ПРИЛОЖЕНИЕ № 5
Учител по физическо възпитание

1. Ежедневно, преди започване на занятията по ФВС, да извършва оглед и проверка за състоянието на всички уреди и съоръжения, които се ползват.

2. Да не допуска игра на уреди, които са физически износени и крият опасност от злополука, или да се играе без гимнастически постелки. 

3. Да поддържа ред и последователност при изпълнението на упражненията, особено тези, които са свързани с повишена динамика, равновесие, статични напрежения и крият опасност от сблъсквания, падания при разсейване на вниманието или уплаха.

4. Да оказва помощ при изпълнението на трудни и опасни елементи от упражненията и да осигурява пазене в случай на несполучливи опити /прескоци, отскоци, игра на лост, халки, греда/.

5. При хвърляне на уреди да съблюдава да няма хора на мястото около попаденията.

6. В случай на злополука, да вземе спешно необходимите мерки за оказване на медицинска помощ и да съобщава на директора на просветното звено.

ПРИЛОЖЕНИЕ № 6

ИНСТРУКЦИЯ

ЗА БЕЗОПАСНА РАБОТА В КАБИНЕТ ПО ХИМИЯ

1. Да се спазват изискванията на ПБТ за устройство и обзавеждане на кабинета по химия в училището, Правилникът за осигуряване на безопасни условия на възпитание, обучение и труд на учебното заведение и нормативните и поднормативните актове.

2. За обучение в кабинета по химия се допускат ученици, които са преминали начален инструктаж и инструктаж на работното място по безопасност и хигиена на труда и противопожарна охрана по утвърдените програми.

3. Преди започване на занятието в кабинета по химия, учителят да инструктира учениците, а те от своя страна да изслушат внимателно инструктажа за безопасните начини за провеждане на предстоящите опити и опасните моменти.

4. Не се допуска по време на учебното занятие учениците да работят самостоятелно, без наблюдение от учителя.

5. Оставане на ученици през време на почивката в кабинета без присъствие на учител не се допуска.

6. По време на учебното занятие с опити учениците да ползват подходящо облекло и лични предпазни средства.

7. Кабинетът да бъде обзаведен с подходящо резервно осветление и да има приспособления за промиване на очите в случай на увреждане и аптечка за оказване на първа долекарска  помощ.

8. При неяснота от страна на учениците при провеждане на опита да искат съвет от учителя.

9. Всяко повтаряне на опита или извършване на други да става само след съгласието на учителя.

10. Към учениците да се проявява взискателност за точна и вярна работа с химическите препарати и вещества и познаване на несъвместимите един към друг химикали.

11. На учениците се забранява:

12. да опитват на вкус веществата;

13. да използват неизмити съдове;

14. да хващат реактивни стъкла и банки с мокри или сапунени ръце;

15. да насочват отворите на епруветките към хора или към собствените си лица;

16. да изнасят извън кабинета химически вещества;

17. да внасят храна и да се хранят в кабинета по химия.

18. Манипулации, свързани с отделяне на токсични вещества да се извършват в смукателните шкафове.

19. Подът и плотовете на местата, където се провеждат опитите могат да се покриват с линолеум.

20. При филтруване и промиване трябва да се избягва разливането на течности по работните маси и ръцете, а когато промиването се извършва с горящи течности, на промивните съдове се поставят подложки от азбест.

21. Дестилацията на вода се извършва с дестилатор, при който включването на електрическия ток е блокирано с водозахранването. При прекратяване на дестилацията, най-напред се изключва електрическия ток, а след това се спира водата.

22. При нагряването с различни видове нагреватели под тях се поставя подложка от азбест.

23. При дестилация на разтвори да не се допуска пълно отделяне на течността, за да се избегне счупването на апаратурата и/или евентуално изгаряне.

24. Отровни и разяждащи разтвори се пипелират само с автоматични пипети или с пипети, които имат специални уширения.

25. Не се допуска пренасяне на съд с горяща течност.

26. Забранено е пренасянето и преливането на разяждащи и отровни химически вещества в обемисти съдове от учениците.

27. Преливането на киселини и други разяждащи течности от един съд в друг се извършва от персонала с помощта на специални стативи или сифони. Лицата, извършващи преливането, трябва да бъдат защитени със специално работно облекло, гумирани престилки, ръкавици и обувки – киселинно устойчиви. Очите трябва да бъдат защитени с очила.

28. Под наблюдение на преподавателя, учениците могат да разреждат сярна киселина, като я наливат на тънка струя по стените на съда с хладка вода при едновременно разбъркване.

29. Забранено е наливането на вода в съд с концентрирана сярна киселина.

30. Концентрирани киселини и основи се неутрализират с разредени разтвори на основи, които преди това се разреждат с дестилирана вода.

31. Вземането на алкални метали и на техните окиси и хидроокиси, трябва да се извършва с пинсети /по възможност с платинови краища/ или с порцеланови /пластмасови/ лъжички.

32. Шишета с бром, водороден прекис, флуороводородна киселина и други разяждащи течности трябва да се отварят, така че гърлото им да бъда насочено в посока, където няма други лица.

33. Всички отровни вещества /цианови соли, живачен хлорид, арсенови соли, разтворими соли на бария, бруцин, серовъглерод, бял и жълт фосфор и други/ се съхраняват в добре затворени съдове и специални шкафове, които се заключват. На съдовете се поставят етикети с надпис “отрова”.

34. Отровните вещества във вид на кристалчета или разтвори се държат в специален шкаф в лабораторията и в количество за работа само за един ден, а на шкафа се поставя надпис “отровни вещества”.

35. По време на работа с отровни вещества е забранено храненето в лабораторията.

36. Остатъците от разтвори на отровни вещества се изхвърлят или унищожават, съгласно указанията на преподавателя.

37. След работа с отровни вещества ръцете задължително се измиват старателно.

38. Забранено е съхраняването на напитки и хранителни продукти в съдове, които се употребяват в химическата лаборатория.

39. Бутилките с втечнени газове и газове под налягане трябва да се пазят от удар, механични повреди и нагряване, да се поместват на специални поставки, да са снабдени с редуцил-вентили, чиято употреба е задължително. Вентилите се пазят от замърсяване, особено с масла и мазнини.

40. Забранено е уплътнението на гайките и свръзките на бутилките, съдържащи кислород, с материя от органични вещества.

41. Запушалките на реактивните стъкла трябва да се отварят внимателно, като отворите на стъклата да се насочват към тавана.

42. В загрени течности над 100оС не трябва да се поставят парченца пенза, активен въглен и други, тъй като това може да предизвика буйно кипене, което често пъти е съпроводено с нежелателни последици.

43. Реактивните стъкла не трябва да се запълват повече от 2/3 от обема им. Това е от съществено значение за лесно изпаряващите се вещества и за тези, при които се отделят газове.

44. Химическите вещества трябва да се съхраняват в подходящи добре затворени банки със запушалки и шлифтове, снабдени с четливо надписани етикети, върху които е отразено названието, степента на чистотата и концентрацията.

45. Всеки реактив да се поставя на точно определено място, съобразно съвместимостта му с другите химически вещества.

46. Забранено е оставянето на химически вещества без етикет.

47. Използването на живака за лабораторни опити се допуска само при невъзможност да се замести с друго вещество и непременно над вана, за да може да се събере при евентуално разливане.

48. Забранено е смесването на бертолетова сол с органически вещества.

49. При нагряване на химикали в епруветки е необходимо отворът им да не бъде насочен към работещия или към тези в съседство. За равномерното нагряване целият обем на течността внимателно да се движи и върти епруветката над пламъка.

50. Забранява се оставянето на камините, в които се работи с леснозапалими и отровни вещества, без наблюдение.

51. Забранява се оставянето на лесно-изпаряващи се течности в открит съд.

52. Забранява се директното изхвърляне в канализационната система на отработени разтвори, съдържащи отровни, запалителни или разяждащи вещества. Същите да се събират в съдове и след съответната обработка /неутрализация/ да се изливат в каналите.

53. Забранява се да се изхвърлят в съда за отпадъци каквито и да са отпадни материали, напоени с бензин, газ или други леснозапалими вещества.

54. Горящи вещества /бензин, етер, терпентин и други/, които не са разтворими във вода, да не се гасят с вода.

55. Всички ученици трябва да бъдат запознати с начините за работа с пожарогасителните средства.

56. На учениците е забранено да извършват поправки на електрическите уреди, инсталации, съоръжения и други в кабинета.

ПРИЛОЖЕНИЕ № 7
ИНСТРУКЦИЯ

ЗА БЕЗОПАСНО ПРОВЕЖДАНЕ НА ЗАНЯТИЯТА ПО ФИЗИЧЕСКО ВЪЗПИТАНИЕ И СПОРТ

ФИЗКУЛТУРЕН САЛОН
1. Уредите трябва да бъдат здрави и неподвижно закрепени.

2. Не се допуска игра на уреди, които са физически износени и крият опасност от нараняване.

3. Да се поддържа в изправност закрепването на спомагателните части /винтове, обтегачи, възли, точки и др./

4. Да се играе винаги с гимнастически постелки, които да намаляват удара при отскоци от уреди или от евентуални падания.

5. Да се поддържа ред и последователност при изпълнението на упражнения, които са свързани с повишена динамика, равновесие, статични напрежения и други и крият опасност от сблъсквания, падания при разсейване на вниманието или уплахи и др.

6. Ръководителят на упражнението трябва да оказва помощ при изпълнение на трудни елементи от упражненията и да осигури пазене в случай на несполучливи опити /например при подскоци и отскоци/.

7. Абсолютно необходимо е да се следи за физическото и психическото състояние на учениците; при наличие на отклонение от нормалното да не се изисква изпълнение на трудните елементи.

8. На момичетата, ненавършили 15 год. възраст, не могат да се възлагат физически упражнения, които могат да увредят или причинят деформация на органи в областта на малкия таз.

9. Задължително е учениците да имат спортно облекло. В час се допускат само ученици в игрално облекло.

10. Играта с топка да бъде с умерена сила, за да се предпазят от удар учениците, стъклата и осветлението.

11. Катеренето по шведската стена без наблюдението на учител е абсолютно забранено.

12. На учениците се забранява влизането във физкултурния салон без учител.

13. Забранява се ритането на топка в салона.

14. Забранява се внасяне на закуски в съблекалните и салоните.

15. Забранява се дъвченето на дъвка по време на час по физическо възпитание.

16. Задължително е пазенето на съблекалните чисти.

17. Пушенето е абсолютно забранено.

ФИЗКУЛТУРНА ПЛОЩАДКА

1. Физкултурната площадка трябва да бъде постлана с масивна настилка /асфалт и др./ или изкуствена трева. Тя трябва да бъде с намалена твърдост, за да не се допускат наранявания на краката при бягане или на тялото при падания.

2. Баскетболните табла, хандбалните врати, волейболните колони и др. трябва да бъдат закрепени здраво и стабилизирани.

3. Траповете за скачане трябва да бъдат дълбоко разкопани.

4. При хвърляния на уреди строго да се съблюдава да няма хора на мястото около попаденията или в периметъра, в който би попаднал евентуално изпуснатият уред.

5. Местата за занимания по физическо възпитание трябва да отговарят на хигиенните изисквания за осветление, чистота на въздуха, температурата, настилката, разположението на уредите и др.

6. Организирането и провеждането на спортните игри в училищния двор става само в присъствието на преподавател. Не се допуска учениците да играят самостоятелно, без наблюдение от учител.

7. На учениците строго се забранява катеренето по дърветата в двора на училището, по оградата, спортните съоръжения на физкултурната площадка, електрически стълбове и др.

8. Забранява се игра и хвърляне на остри или твърди предмети в училищния двор и физкултурната площадка.

9. Учениците се задължават строго да спазват указанията и изискванията на учителя, водещ часовете по физическо възпитание.

10. Ако по време на час по физическо възпитание, топката падне на улицата, ученикът внимателно излиза на уличното платно под наблюдението на преподавателя.

С настоящата инструкция са запознати учителите преподаващи физическо възпитание и класните ръководители на учениците от І – IV клас и учителите ГЦОУД.

Учителите по физическо възпитание се задължават да инструктират учениците от всички класове за безопасност в часовете по физическо възпитание.

Спазването на настоящата инструкция е задължително за всички.

За неспазване на инструкцията всеки ученик носи индивидуална отговорност.          
ЗАПОЗНАТИ СЪС СЪДЪРЖАНИЕТО НА ИНСТРУКЦИЯТА:

1. Спас Пенчев – 

2. Юлия Попова – 

3. Спаска Доколянкова – 

4. Ваня Пешлова –

5. Силвия Кадийска – 

6. Марияна Димитрова – 

7. Йордан Чалъков –  

8. Ваня Костова–
9. Теодора Ненова–

10. Спас Македонски–

11. Габриела Пашова–

ПРИЛОЖЕНИЕ № 8

ИНСТРУКЦИЯ

ЗА БЕЗОПАСНА РАБОТА ПРИ ПОЧИСТВАНЕ И ХИГИЕНИЗИРАНЕ НА УЧИЛИЩЕТО ОТ ЧИСТАЧИ И РАБОТНИК ПО РЕМОНТ И ПОДДРЪЖКА
1. По време на работа с опасни за здравето химикали прозорците на класните стаи, кабинетите, залите и канцелариите задължително да се отварят.

2. При работа с препарати, нараняващи кожата, да се ползват ръкавици и се пазят останалите части на тялото.

3. Почистването на прозорците да се извършва след внимателно отваряне на същите и на изправни стълби.

4. При почистване на прозорците или подмяна на осветителните тела, качването и слизането да става изключително внимателно. 

5. Изпълнението на служебните задължения да става само в работно облекло.

6. Събраните отпадъци и листа от двора на училището да се изхвърлят. Забранено е запалването им.

7. При забелязани счупени стъкла, контакти или електрически ключове да се съобщи веднага на ЗАС и на училищното ръководство. Да не се пипат или правят опити да се отстраняват.

8. При подмяна на осветителните тела, ремонт на учебно-техническите средства, машини, печки, компютри, кафеварки и други задължително същите да се изключват от електрическата мрежа.

9. Извършването на ремонта на електрическите табла да става само при изключване от електрическата мрежа.

10. След приключване на учебните занятия за деня, чистачките задължително проверяват за забравени включени електрически уреди, УТС и осветление.

11. Преди началото на учебните занятия по време на отоплителния сезон, огняра ежедневно проверява състоянието на радиаторите в класните стаи. При констатирани нередности, незабавно уведомява ЗАС.

12. Ежеседмично работникът по поддръжка и ремонт задължително проверява състоянието на вратите, прозорците, чиновете, масите, бюрата, шкафовете и осветлението. При констатиране на нередности незабавно да пристъпва към отстраняването им, като своевременно уведомява училищното ръководство.

                 ЗАПОЗНАТИ СЪС СЪДЪРЖАНИЕТО НА ИНСТРУКЦИЯТА:


1. Красимир Трифонов – 

2. Зорница Пенчева –

3. Пенка Стоева - 



                 

П Р И Л О Ж Е Н И Е  № 9

И Н С Т Р У К Ц И Я

ЗА БЕЗОПАСНО ПРОВЕЖДАНЕ НА ЗАНЯТИЯТА ПО

ИНФОРМАЦИОННИ ТЕХНОЛОГИИ И КОМПЮТЪРНО МОДЕЛИРАНЕ 
1. Учениците от всеки клас имат точно определени работни места.

2. Учителят съхранява списък на учениците, според работните места и следи да не се допускат размени.

3. Учителят и всяка група определят групов отговорник, чието име се посочва в списъка на учениците.

4. Влизането на учениците до залата се осъществява само в присъствието на учителя.

5. При влизане учителят и отговорника на класа оглеждат състоянието на наличната техника. Всички липси и неизправности се отразяват в специален дневник.

6. Забранява се работата в компютърната зала на ученици без присъствието на учител. По време на междучасие, учителят задължително извежда учениците извън залата.

7. Строго се забранява разместването, демонтирането или разглобяването на компютри, модули и устройства.

8. Забранява се използването на външни носители на данни.

9. Забранява се включването и изключването на захранването на компютрите от учениците.

10. Компютрите се използват по предназначение и задание, определени от учителя, според конкретния учебен план.

11. Експлоатацията на компютрите стриктно се съобразява с общите и специални технически изисквания и условия, отразени в техническата документация от доставчика и производителя. Изпълнението на тези условия се съблюдава от учителя.

12. Напускането на залата става след преглед на компютърната техника от учителя и груповия отговорник. Всички липси и неизправности се записват в дневника на залата, който се подписва от учителя и груповия отговорник.

13. За нанесените щети се носи персонална, материална и финансова отговорност от учителя и учениците.

14. Експлоатацията на компютрите стриктно се съобразява с ергономическите и хигиенно-здравни изисквания, отразени в съответните Наредби на МНЗ и МОН.

15. При пускането и спирането на компютрите се спазват следните правила:

Захранването на компютрите се включва в началото на учебния ден и се изключва в края му.

Междинно включване и изключване се извършва само при прекъсвания, по-големи от 2 часа.

Включването се извършва само от учителя чрез бутона “Power” на системното устройство.

Изключването се извършва само от учителя  автоматично само чрез  “Shut down” процедура.

Захранващите кабели на системните устройства не се изключват от контактите.

Настройка на системите /Windows, мрежа/

При приключване на работа, системите да бъдат оставяни със същите настройки, като тези преди започване на работа.

16. Не се разрешават промени на системните настройки на локалната мрежа от учениците.

17. Забраняват се промени в настройката Windows /дисплей, икони, шрифтове и др./ от учениците.
18. При необходимост от промени на настройката на Windows се изисква одобрение от преподавателя.

19. Абсолютно се забранява каквато и да е намеса в конфигурацията на компютрите, инсталиране на програми и игри и изпращането по електронна поща на неща, за които няма разрешение от преподавателя

20. Под никакъв предлог не се допуска внасянето в залата на закуски, безалкохолни и други напитки.

Преподавателят е длъжен да отстрани от залата всеки ученик, нарушил настоящите правила и представи писмен доклад до директора. Ученикът се наказва, съгласно чл. 199 от ЗПУО.
ЗАПОЗНАТИ СЪС СЪДЪРЖАНИЕТО НА ИНСТРУКЦИЯТА:

1. Върбина Боева - Поюкова –

